**Fundur í samráðshópi opinberra stjórnenda um grunngerð landupplýsinga**

Haldinn 9. nóvember 2017 kl. 13:00-14:30 hjá Ferðamálastofu í Reykjavík

***Þátttakendur á fundinum:***

Magnús Guðmundsson- Landmælingum Íslands,

Eydís Líndal Finnbogadóttir – Landmælingum Íslands

Anna Guðrún Ahlbrecht – Landmælingar Íslands

Hafliði Magnússon – Landmælingar Íslands

Þorvaldur Bragason – Orkustofnun

Kristín Kalmansdóttir - Umhverfisstofnun

Kjartan Ingvarsson – Umhverfis- og auðlindaráðuneytið

Elín Fjóla Þórarinsdóttir – Landgræðsla ríkisins

Elías Bj. Gíslason - Ferðamálastofu

Halldór Arinbjarnason – Ferðamálastofu

Þorleifur Jónasson – Póst og fjarskiptastofnun

Bjargey Guðmundsdóttir – Mannvirkjastofnun

Árni Vésteinsson - Landhelgisgæsla Íslands

Ingvar Kristinsson - Veðurstofunni

Einar Jónsson – Skipulagsstofnun

Guðmundur Guðmundsson – Byggðastofnun

Lovísa Ásbjörnsdóttir – Náttúrufræðistofnun Íslands

Viktor Steinarsson - Vegagerðinni

Tryggvi Már Ingvarsson – Þjóðskrá Íslandsi (var í símanum)

**Forföll:**

Hjörtur Grétarsson – Þjóðskrá

Lúðvík E. Gústafsson frá Sambandi íslenskra sveitarfélaga

Guðjón Bragason Samband íslenskra sveitarfélaga

Lilja Bjargey Pétursdóttir - Póst og fjarskiptastofnun

Ásta Guðmundsdóttir- Hafrannsóknarstofnun

Jóhannes Jensson – Umhverfisstofnun

Magnús bauð fundarmenn velkomna og ítrekaði hversu mikilvægu þessi vettvangur væri tilað skiptast á upplýsingum og til að styðja við innleiðingu á INSPIRE tilskipuninni og lögum um grunngerð stafrænna landupplýsinga hér á landi.

1. **Ferðamálastofa kynning**

Elías starfandi forstjóri Ferðamálastofu kynnti starfsemi stofnunarinnar. Sýndi meðal annars hvernig Ferðamálastofa á í mikilvægum samskiptum við aðrar stofnanir varðandi landupplýsingar og margskonar gögn og upplýsingar (sjá glærur). Sjá einnig [www.ferdamalastofa.is](http://www.ferdamalastofa.is)

1. **Landmælingar Íslands**

Eydís, Anna Guðrún og Hafliði kynntu stöðuna á vinnu við landupplýsingagáttina hjá Landmælinga Íslands (sjá glærur frá LMÍ). Auk kynningar voru landupplýsingagáttin og lýsigagnavefurinn sýnd „life“. Vinna stofnana við að skrá inn lýsigögn og tengingar við þjónustur gengur ágætlega en betur má en duga skal.

Fram koma að fyrirhugað er að gera nýja grunngerðarkönnun á árinu 2018 til að kanna stöðuna hjá stofnunum.

1. **INSPIRE ráðstefnafn 2017**

Eydís Líndal sagði frá INPSIRE ráðstefnunnin sem er haldin árlega. Næsta Inspire ráðstefna verður haldin í Antwerpen í Belgíu 17.-21. september 2018 og hvatti Eydís fulltrúa stofnana til að mæta til að afla sér þekkingar og skapa mikilvæg tengsl

1. **Hringferð um borðið** (allir)

* **Veðurstofan:** Ingvar sagði frá því sem er að gerast hjá Veðurstofu Íslands. Dæmi um þau svæði sem er verið að vinna í eru útlínur snjóflóða. Ingvar sagði að Veðurstofan að gera betur í að skrá stóru gagnasettin sín sem falla undir INSPIRE.
* U**mhverfis- og auðlindaráðuneytið**. Kjartan sagði frá því að lögum um landmælingar og grunnkortagerð hafi verið breytt síðasta vor á Alþingi. Þessi breyting er mikilvæg til að Landmælingar Íslands hafi ekki í lögum takmarkanir varðandi mælikvarða gagna og til þess festa í lög að gögn stofnunarinnar skuli vera opin og gjaldfjrjáls.

**Landhelgisgæslan:** Árni sagði frá því að lítið hefur gerst í grunngerðarmálum en síðasta sumar hefur hinsvegar verið unnið að því mæla með sjómælingabátinum Baldri á Breiðafirði. Landhelgisgæslan er með 80 sjókort í útgáfu og er talsverður handleggur að halda þeim gögnum uppfærðum. Aðeins 8 starfsmenn í sjókortadeild og 4 í kortagerðinni sjálfri.   
Árni sagði einnig frá frá nýlegri aðkomu Landhelgisgæslunnar fyrir Íslands hönd að vinnunefndinni Arctic Regional Marine Spatial Data Infrastructures Working Group (ARMSDIWG) sem er undir svæðaráðinu Arctic Regional Hydrographic Commission (ARHC). <https://www.iho.int/srv1/index.php?option=com_content&view=article&id=435&Itemid=690&lang=en>

Sagði einnig frá því að lög um landhelgi hafi verið uppfærð síðasta sumar sem fól m.a. í sér að nýir grunnlínupunktar voru settir inn með mun meiri nákvæmni en áður. Nýjir punktar eru með um 1 meters nákvæmni, þetta kallar á að það þarf að endurreikna 12 mílna landhelgi Íslands og stendur sú vinna yfir hjá stofnuninni.

* **Landgræðslan** – Elín Fjóla sagði að unnið sé að hefðbundnum verkefnum og að búið sé að bæta nokkuð við í lýsigagnaskráninguna hjá Landgræðslunni. Landgræðslan er einnig búin að fá nýtt verkefni í tengslum við búvörusamninga við vöktun á gróðurauðlindinni og að þróa sjáfbærnivísa. Vegna þess þarf m.a. að skilgreina betur afréttamörk þ.e. hvar er verið að nýta beitiland á Íslandi.
* **Orkustofnun** – Þorvaldur sagði að hjá OS er almennt séð verið að vinna að hefðbundnum gagnaverkenfum. Sumt fer í gagnagrunna og annað er hluti að alþjóðlegum skýrslum eða gagnagrunnum. Sagði frá því að ákveðið hafi verið að loka eldri kortasjám sem uppfylla ekki staðla og nota í stað þess opinn hugbúnað í samvinnu við Loftmyndir ehf.   
  Nefndi einnig að í skýrslu samræmingarnefndar umhverfis- og auðlindaráðherra um grunngerð stafrænna landupplýsiga frá árinu 2013 séu margar góðar tillögur sem lítið eða ekkert hefur verið unnið með af ráðuneytinu. Þorvaldur nefndi að skýrsla sé góð og í fullu gildi ennþá, það þurfi bara að halda áfram vinnu hefja vinnu við þær tillögur sem í skýrslunni eru.
* **Umhverfisstofnun** – Kristín sagði frá því að UST áætli að klára að uppfylla INSPIRE tilskipuna (Annex I og II) um gögn UST á þessu ári og er verið að vinna hörðum höndum að því máli. Einnig verið að undirbúa gögn sem heyra undir Annex III eog eru dæmi um slíkt gögn um hreindýr.
* **Póst- og fjarskiptastofnun** – Þorleifur sagði frá því helsta sem er að gerast í Póst- fjarskiptastofnun varðandi INSPIRE og landupplýsingar. Það gengur hægt og sígandi að vinna þessi mál m.a. í takt við gagnagrunn um fjarskiptainnviði. Hjá stofnuninni er verið að vinna ýmislegt varðandi landupplýsingar s.s. útbreiðslukort um þráðlaus fjarskipti. Einnig mælingar á þráðlausu sambandi á þjóðvegum landsins og á hálendinu. Póst og fjarskiptastonfun á einnig í Evrópusamstarfi varðandi fjarskiptainnviðakort Evrópu, það verkefni er stutt á veg komið og löndin eru misjafnlega tilbúin að láta af hendi gögn.

* **Vegagerðin** – Viktor sagði frá því sem er að gerast hjá Vegagerðinni þó að INSPIRE hafi ekki verið framarlega í forgangsröðinni. Eru að skoða ýmiskonar misræmi í gagnasettum en þörf er á a.
* **Þjóðskrá** – Tryggvi sagði frá því að mikið sé búið að vinna að staðfangskrá undanfarið en búið er að samþykkja reglugerð um staðföng. Hafa fundað með Landmælingum Íslands og Stofnun Árna Magnússonar um miðlun gagna um staðföng. Eru einnig að vinna í því að innleiða svoköllað „hverfi“ í kerfi Þjóðskrár og landeignaskrá fyrir allt landið.
* **Byggðastofnun** –Guðmundur sagði frá gögnum sem Byggðastofnun er að safna saman s.s. gögn um atvinnutekjur og búferlaflutninga. Sagði einnig frá gögnum um landbúnað og gögn um staðsetningu starfa ríkisins frá árinu 2013 sem eru nýjar upplýsingar fyrir ríkið. Vinna einnig við kortlagningu á aðgengi að opinberri þjónustus s.s. heilbrigðisþjónusta, löggæsla og menntun. Stefnt að því að þessar upplýsingar verði hægt að skoða á kortasjá fyrir alla á næstu misserum.
* **Ferðmálastofa** – Sjá kynningu frá Ferðamálastofu í upphafi fundar.
* **Skipulagsstofnun** – Einar þurfti að víkja af fundi þannig að hann gaf ekki skýrslu um starfið hjá Skipulagsstofnun.
* **Mannvirkjastofnun:** Bjargey sagði frá byggingagátt þar sem aðallega er byggt er á gögnum frá sveitarfélögum og Þjóðskrá. Aðaláhersla til að byrja með er að skrá niður úttektir sem byggingarfulltrúar þurfa að framkvæma og því tengt er svokallað bygginganúmer.
* **Náttúrufræðistofnun Íslands** – Lovísa sagði frá því að öll landupplýsingagögn sem verða til hjá stofnuninnni hafa lýsigögn, en þó eru einhver eldri gögn sem enn er eftir að skrá. Búið að vera annasamt ár, vistgerðakort útgefin auk þess fugla kortlagning. Einnig er á dagskrá vinna við endurskoðun náttúruminjaskrá en það bíður sennilega nýs árs. Staðan semsagt mjög góð hjá Náttúrufræðistonfun

1. **Önnur mál**

Eftirfarandi kynnt og rætt:

* 1. Morgunverðarfundur um endurmælingu hnitakerfis Íslands verður haldinn þriðjudaginn14. Nóvermber nk. Kl. 9:00-11:00 á Grand Hótel.

1. **Næsti fundur:** Magnús mun óska eftir að fá að halda næsta fund hjá Sambandi íslenskra sveitarfélaga í mars 2018. Fram kom ábending frá Tryggja á Þjóðskrá að ræða m.a. um landupplýsingar og nýja og strangari löggjöf um persónuvernd á þeim fundi.

**Fleira ekki rætt**

*Magnús*

Gögn og fundargerðir frá fyrri fundum hópsins er hægt að nálgast hér: <http://grunng.lmi.is/>